
  Покана за оферта 10037152
	
	
	От:
	Мира Янкова

	
	
	Тел.:
	02/ 8122 559

	
	
	E-mail:
	Mira.teneva@veolia.com   

	
	
	Дaта:      
	

	
	
	Стр.                  
	5



Уважаеми дами и господа,

Моля в срок до 5 работни дни, считано от датата на настоящата покана, да ни предложите оферта, съдържаща техническо и финансово предложение за „Обучения по безопасност и здраве при работа със съоръжения под налягане и газопроводи, съоръжения и инсталации за природен газ, метан и пропан бутан“.
1. Цените следва да включват транспортните разходи до съответното място на доставка/изпълнение (DDP място за доставка/изпълнение съгласно Incoterms 2020), както и всички разходи и такси, платими от “Софийска вода” АД. Изразете цените в евро, без ДДС и закръглени до втория знак след десетичната запетая. Цените включват всички договорни задължения на Изпълнителя.
2. Място за изпълнение: Присъствените обучения ще се провеждат в зали на Възложителя на територията на ПСПВ Бистрица, СПСОВ Кубратово, база в с. Мала Църква или Централен офис.
3. Срок на договора: Договорът се сключва за срок от 24 месеца, считано от датата на първото възлагане. В случай че към 05.10.2026 г. не е изпратена поръчка, срокът на договора започва да тече от същата дата. В случай че договорът се сключи след посочената дата, то той влиза в сила, считано от датата на подписването му.

4. Гаранция за изпълнение – 5% от максималната стойност на договора с валидност неговия срок. Условията й са упоменати в проекта на договора. 
5. Офертата следва да включва:
· Срок на валидност на офертата – в календарни или работни дни или до конкретна дата, но не по-малко от 60 дни от датата на получаване на офертата;
· Попълнено Приложение 2 - Представяне на участника;
· Попълнено Приложение 3 – Ценово предложение;
· Описаните документи и/или декларации в т.6 от настоящата покана.
6. Изисквания към техническото предложение на участниците, включително изискуеми към него документи и мостри:
· Участниците следва да проведат обученията по съдържанието на учебните програми, утвърдени от „Софийска вода“ АД.
· Участниците е необходимо да предоставят учебни програми и график за обученията, покриващи утвърденото от „Софийска вода“ АД съдържание и продължителност.
· Преди провеждане на обученията, Възложителят и Изпълнителят съгласуват и утвърждават финалните програми.

7. Критерии за подбор, изисквания към участниците и доказването им: 
· Първа обособена позиция
✓ Изисквания към обучителните организации, които да бъдат доказани с документи:
1. Фирма, упълномощена/лицензирана да извършва обучения и изпити, в съответствие с нормативните изисквания за обособената позиция;
2. Участниците трябва да са провели най-малко 5 обучения през последните 3 години по сходна тема. Необходимо е да предоставят списък с проведени обучения по съответните наредби през последните 3 години.
✓ Изисквания към преподавателите, които да бъдат доказани с документи:
1. Предложените преподаватели трябва да притежават 3 годишен професионален опит като инспектори по техническия надзор на съоръжения под налягане и опит като преподаватели по същата специалност;
2. Лекторите да имат опит като преподаватели по темата през последните 3 години.
· Втора обособена позиция
✓ Изисквания към обучителните организации, които да бъдат доказани с документи:
1. Фирма, упълномощена/лицензирана да извършва обучения и изпити, в съответствие с нормативните изисквания за обособената позиция;
2. Участниците трябва да са провели най-малко 5 обучения през последните 3 години по сходна тема. Необходимо е да предоставят списък с проведени обучения по съответните наредби през последните 3 години.
✓ Изисквания към преподавателите, които да бъдат доказани с документи:
1. Лекторите да имат опит като преподаватели по темата през последните 3 години;
2. Опит като инспектори по технически надзор на газови съоръжения и инсталации;
· Трета обособена позиция
✓ Изисквания към обучителните организации, които да бъдат доказани с документи.
Необходими документи :
1. Фирма, упълномощена/лицензирана да извършва обучения и изпити, в съответствие с нормативните изисквания за обособената позиция.
2. Участниците трябва да са провели най-малко 5 обучения през последните 3 години по сходна тема. Необходимо е да предоставят списък с проведени обучения по съответните наредби през последните 3 години.
✓ Изисквания към преподавателите, които да бъдат доказани с документи.
1. Лекторите да притежават 3 годишен професионален опит като инспектори по технически надзор на газови съоръжения и инсталации;
2. Лекторите да имат опит като преподаватели по темата през последните 3 години.
3.  Участниците трябва да представят минимум 2 референции от възложители, за които са провеждали обучения по сходни теми на обособената позиция, за която кандидатстват;
4. Списък на експерти/обучители, които ще извършват обученията с приложени документи, доказващи, че отговарят на изискванията за квалификация и опит за съответната позиция, за която участват.
5. Декларация за съответствие на критериите в случай на наложителна промяна на преподавателя за позицията, за която участват.
8. Към настоящия договор се прилагат Условия за покупки на Софийска вода АД, съгласно които избраната за изпълнител фирма следва да изпълни поръчката. Изпълнителят се задължава да спазва Общите принципи за отношенията с доставчиците. Условията за покупки и Общите принципи за отношения с доставчиците са публикувани на страницата на „Софийска вода“ АД, на следния електронен адрес: https://www.sofiyskavoda.bg/profil-na-kupuvacha.
9. Начин на плащане: 100% след изпълнение на услугите, в срок до 60 дни след получаване и подписване на приемо-предавателния протокол без възражения и коректно попълнена фактура.
10. Указания за подаване на офертата: в определения по-горе срок за подаване на оферти - по електронна поща mira.teneva@veolia.com  или в деловодството на Софийска вода АД, р-н Красно село, бул. Цар Борис III №159, Бизнес център Интерпред Цар Борис до 16.30 часа.
11. Оценка и класиране: Икономически най-изгодната оферта ще се определи по критерий за възлагане „най-ниска цена“. Участниците попълват единичните си цени в Ценовата таблица за обособената позиция, за която участват. Оценяваното ценово предложение на всеки допуснат участник се получава, като всички цени в колона „Ед. Цена в евро без ДДС за един обучаем (А)“ се умножат с колона „Коефициент (B)“ и полученият резултат се отрази в колона „Оценка(A)*(B)“.
Участникът, получил най-ниска стойност в колона „Оценка(A)*(B)“, ще бъде класиран на първо място и избран за изпълнител на договора за съответната обособена позиция. Останалите участници ще бъдат класирани в низходящ ред.

12. Офертите, които не отговарят на заложените в поканата изисквания, няма да бъдат оценени.

Приложения поканата:
· Приложение 1 – Техническа специфиация
· Приложение 2 – Представяне на участника 
· Приложение 3 – Ценово предложение
· Проект на договор

С уважение, 

Мира Янкова						Свилен Габровски		
Мениджър „Логистика, пазари		             Директор „Логистика и снабдяване“
и мониторинг на договорите“			


Приложение 1

РАЗДЕЛ А: ТЕХНИЧЕСКО ЗАДАНИЕ – ПРЕДМЕТ НА ДОГОВОРА

1. Предмет на договора
1.1. Предмет на договора е обучение по безопасност и здраве при работа със съоръжения под налягане и газопроводи, съоръжения и инсталации за природен газ, метан и пропан бутан, в зависимост от обособената/ите позиция/и, за която/които е сключен.
1.1.1. Първа обособена позиция: Обучение по безопасност и здраве при работа със съоръжения под налягане.
1.1.2. Втора обособена позиция: Обучение за устройство и безопасна експлоатация на газопроводи, съоръжения, инсталации и уреди за природен газ и метан.
1.1.3. [bookmark: _Hlk152147745]Трета обособена позиция: Обучение за устройство и безопасна експлоатация на газопроводи, съоръжения, инсталации и уреди за втечнени въглеводородни газове /пропан бутан/.
1.2. [bookmark: _Hlk240268446]Място на обучението-Присъствените обучения ще се провеждат в зали на Възложителя на територията на ПСПВ Бистрица, СПСОВ Кубратово, база в с. Мала Църква или Централен офис.
2. Изисквания към провеждане на обученията
2.1. Първа обособена позиция - Обучение по безопасност и здраве при работа със съоръжения под налягане.
2.1.1. Изпълнителят предоставя обучения по безопасност и здраве при работа със съоръжения под налягане, съгласно следните нормативи:
· Наредба № РД – 07-2 от 16.12.2009 г. за условията и реда за провеждането на периодични обучения и инструктажи;
· Наредба за устройството, безопасната експлоатация и техническия надзор на съоръженията под налягане;
· Инструкции за експлоатация, поддържане и ремонт на съдовете /включително хидрофорни уредби/.
2.1.2. Форма на обучение - изпълнителят предоставя възможности за присъствен или онлайн формат (при необходимост) за провеждане на обученията. Под онлайн формат се има предвид провеждане на учебните занятия в реално време във виртуална класна стая, както и достъп до онлайн платформа с учебно съдържание за самостоятелно учене.
2.1.3. Изпълнителят осигурява за своя сметка учебни пособия, които  са индивидуални, предоставят се на всеки от курсистите и не подлежат на връщане.
2.1.4. При приключването на всяко обучение изпълнителят провежда финален тест за оценка на придобитите знания и умения на курсистите.
2.1.5. Прогнозен брой курсисти – предвидено е да бъдат проведени обучения на максимален брой курсисти – 240. При първоначално обучение на новопостъпили служители на възложителя, обучението се извършва след възлагане от страна на възложителя.

2.2. Втора обособена позиция - Обучение за  устройство и безопасна експлоатация на газопроводи, съоръжения, инсталации и уреди за природен газ и метан.
2.2.1. Изпълнителят предоставя обучения за устройство и безопасна експлоатация на газопроводи, съоръжения, инсталации и уреди за природен газ и метан, съгласно следните нормативни основания:
· Наредба № РД – 07-2 от 16.12.2009 г. за условията и реда за провеждането на периодични обучения и инструктажи; 
· Наредба за устройството и безопасната експлоатация на преносни и разпределителни газопроводи и на съоръженията, инсталациите и уредите за природен газ.
2.2.2. Форма на обучение - изпълнителят предоставя възможности за присъствен или онлайн формат (при необходимост) за провеждане на обученията. Под онлайн формат се има предвид провеждане на учебните занятия в реално време във виртуална класна стая, както и достъп до онлайн платформа с учебно съдържание за самостоятелно учене.
2.2.3. Изпълнителят осигурява за своя сметка учебни пособия, които  са индивидуални, предоставят се на всеки от курсистите и не подлежат на връщане.
2.2.4. При приключването на всяко обучение изпълнителят провежда финален тест за оценка на придобитите знания и умения на курсистите.
2.2.5. Прогнозен брой курсисти – предвидено е да бъдат проведени обучения на максимален брой курсисти - 280. При първоначално обучение на новопостъпили служители на възложителя, обучението се извършва след възлагане от страна на възложителя.
2.3. Трета обособена позиция - Обучение за устройство и безопасна експлоатация на газопроводи, съоръжения, инсталации и уреди за втечнени въглеводородни газове /пропан бутан/.
2.3.1. Изпълнителят предоставя обучения за устройство и безопасна експлоатация на газопроводи, съоръжения, инсталации и уреди за втечнени въглеводородни газове/пропан бутан/, съгласно следните нормативни основания:
· Наредба № РД – 07-2 от 16.12.2009 г. за условията и реда за провеждането на периодични обучения и инструктажи; 
· Наредба за устройството, безопасната експлоатация и техническия надзор на газовите съоръжения и инсталации за втечнени въглеводородни газове /УБЕТНГСИВВГ/.
2.3.2. Форма на обучение - изпълнителят предоставя възможности за присъствен или онлайн формат (при необходимост) за провеждане на обученията. Под онлайн формат се има предвид провеждане на учебните занятия в реално време във виртуална класна стая, както и достъп до онлайн платформа с учебно съдържание за самостоятелно учене.
2.3.3. Изпълнителят осигурява за своя сметка учебни пособия, които  са индивидуални, предоставят се на всеки от курсистите и не подлежат на връщане.
2.3.4. При приключването на всяко обучение изпълнителят провежда финален тест за оценка на придобитите знания и умения на курсистите.
2.3.5. Прогнозен брой курсисти – предвидено е да бъдат проведени обучения на максимален брой курсисти - 80. При първоначално обучение на новопостъпили служители на възложителя, обучението се извършва след възлагане от страна на възложителя.
3. Отчитане на проведените обучения
3.1. Изпълнителят отчита всяко от проведените обучения пред възложителя в срок от 10 работни дни, като представя следните документи:
3.1.1. Информация за присъствието на всеки курсист в занятията – присъствен списък с подпис на участника или справка от уеб базираната платформа с регистрация. 
3.1.2. Предоставяне на резултатите от изходящите тестове на курсистите след завършване на всяко обучение;
3.1.3. Сканирано копие на връчените удостоверения за завършен курс.
3.2. Обменът на информация и документи се извършва чрез пощенска или друга куриерска услуга с препоръчана пратка, с обратна разписка, по електронна поща, с електронен подпис съгласно изискванията на Закона за електронния документ и електронния подпис или чрез комбинация от тези средства. 
4. Обученията по съответните обособени позиции следва да се провеждат съгласно съгласуван между страните график за обучение.
5. Графикът за изпълнение на обученията по съответните обособени позиции се представя от Изпълнителя на Възложителя в срок до 3 (три) работни дни от сключване на договора и се съгласува с контролиращия служител на Възложителя. Промени в графика се правят по писмено предложение на всяка от страните, отправено най-късно до 5 работни дни преди плануваната  промяна.	

